Teine lugemine

23.04.2025

**555 SE II**

**Muudatusettepanekute loetelu**

**elektrituruseaduse muutmise seaduse**

**eelnõu teiseks lugemiseks**

**1.** Muuta eelnõu § 1 punktis 8 sätestatud elektrituruseaduse § 214 lõike 3 teist lauset ja sõnastada see järgmiselt:

„Tingimuste väljatöötamisel lähtutakse käesolevast seadusest, elektrituru toimimise võrgueeskirjast, \_\_\_\_\_ Euroopa Parlamendi ja nõukogu määrusest (EL) 2019/943 ning sama määruse artikli 59 alusel kehtestatud rakendusaktidest.“;

***Selgitus:*** *Eemaldatakse viide Euroopa Parlamendi ja nõukogu direktiivile (EL) 2019/944, mille nõuded sätestatakse riigisiseses õiguses.* *Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**2.** Jätta välja eelnõu § 1 punktis 9 sätestatud elektrituruseaduse § 214 lõige 6, muutes vastavalt järgneva lõike numeratsiooni.

Väljajäetav tekst:

„(6) Tarbimiskajas osalemise tingimused võimaldavad võrguettevõtjal hankida tarbimiskaja agregeerimist koormuste elektrivõrgus juhtimiseks.“.

***Selgitus:*** *Eemaldatakse sisutühi lõige. Elektrituruseaduse § 214 lõige 1 juba ütleb, et võrguettevõtja võimaldab paindlikkus- ja tugiteenuste hankimisel tarbimiskajas agregaatori osalemist. Koormuste elektrivõrgus juhtimist teostataksegi läbi paindlikkus- ja tugiteenuste hankimise, mistõttu ei ole vajalik seda põhimõtet uuesti korrata. Oluline on ka see, et koostamisel on Euroopa Liidu tarbimise juhtimise võrgueeskiri, mis keskendub koormuste elektrivõrgus juhtimisele, mistõttu ei ole vajalik tänaste teadmiste kohaselt täiendavalt seda elektrituruseaduses reguleerida.*

**Majanduskomisjon**

Juhtivkomisjon: ARVESTADA TÄIELIKULT

**3.**

**3.1.** muuta eelnõu § 1 punkti 11 (uue numeratsiooni kohaselt punkt 12), täiendades elektrituruseaduse § 42 lõiget 3 punktiga 9 järgmises sõnastuses:

„9) spetsiaalsele mõõtevahendile kohaldatavad andmete valideerimise nõuded ning tehnilised ja metroloogianõuded.“;

**Selgitus:**

*Kohustus liikmesriigil kehtestada spetsiaalse mõõtevahendi nõuded tuleneb määruse (EL) 2024/1747 artikkel 7b lõikest 3. Nõuded kehtestatakse Vabariigi Valitsuse 21.02.2019 jõustunud määrusest nr 10 „Elektrisüsteemi toimimise võrgueeskiri“. Nõuded kehtestatakse määruses sarnaselt muude mõõtevahendite nõuetele. Andmete valideerimise nõuded on vajalikud, et veenduda spetsiaalse mõõtevahendiga mõõdetud andmete korrektsuses.*

**3.2.** täiendada eelnõu § 1 punktiga 13 (uue numeratsiooni kohaselt punkt 14 ja muutes järgnevat numeratsiooni), lisades elektrituruseaduse § 421 lõike 3 punkti 41 järgmises sõnastuses:

„41) spetsiaalse mõõtevahendiga mõõdetud mõõteandmed vastavalt käesoleva seaduse § 53 lõige 7 punktile 4;“;

**Selgitus:**

*Andmevahetusplatvorm koondab elektrituru andmeid, sealhulgas andmeid, mis on aluseks arveldamisele. Muudatusega tagatakse, et andmevahetusplatvormile edastatakse andmed, mis on vajalikud salvestatud elektrienergia eest arveldamise teostamiseks. Mõõteandmed edastavad võrguettevõtjatele või otse andmevahetusplatvormile tarbimiskaja-, paindlikkus- või tasakaalustamisteenuseid elektriturul või võrguettevõtjatele osutavad elektriettevõtjad või tarbijad. Kui andmed edastatakse võrguettevõtjale, siis edastab võrguettevõtja andmed andmevahetusplatvormile.*

**3.3.** muuta eelnõu § 1 punkti 16 (uue numeratsiooni kohaselt punkt 18), täiendades elektrituruseaduse § 53 lõiget 7 punktiga 4 järgmises sõnastuses:

„4) energiasalvestusüksuse poolt elektrivõrgust võetud ja elektrivõrku tagasi antud elektrienergia on mõõdetud spetsiaalse mõõtevahendiga, energiasalvestusüksus osutab võrguettevõtjale käesoleva seaduse §-s 662 nimetatud paindlikkusteenust või Komisjoni määruse (EL) 2017/ 2195 artikli 2 punkti 3 alust tasakaalustamisteenust ning spetsiaalse mõõtevahendiga mõõdetud mõõteandmed on edastatud käesoleva seaduse §-s 421 nimetatud andmevahetusplatvormile.

**Selgitus:**

*Spetsiaalset mõõtevahendit kasutatakse täna tasakaalustamisturul tarbimiskaja- ja paindlikusteenuste eest arveldamisel. Muudatusega võimaldatakse topelt maksustamise vähendamist ka energiasalvestusüksustele, mille salvestatud elektrienergia mõõdetakse spetsiaalse mõõtevahendiga ning salvestusüksus osaleb seejuures tasakaalustamisteenuse pakkumistes. Tasakaalustamsiteenuse pakkumistes osalemine tähendab, et üksus on vastava turu vastu sertifitseeritud ja kontrollitud ning suudab teenust pakkuda. Sertifitseerimine tagab, et üksuse spetsiaalne mõttevahend on piisava usaldusväärsusega.*

**3.4.** muuta eelnõu § 1 punkti 18 (uue numeratsiooni kohaselt punkt 20), asendades numbri „3“ numbriga „4“;

**Selgitus:**

*Spetsiaalset mõõtevahendit kasutatakse täna tasakaalustamisturul tarbimiskaja- ja paindlikusteenuste eest arveldamisel. Muudatusega võimaldatakse topelt maksustamise vähendamist ka energiasalvestusüksustele, mille salvestatud elektrienergia mõõdetakse spetsiaalse mõõtevahendiga.*

**3.5.** muuta eelnõu § 1 punkti 31 (uue numeratsiooni kohaselt punkt 33), asendades number „3“ numbriga „4“;

**Selgitus:**

*Spetsiaalset mõõtevahendit kasutatakse täna tasakaalustamisturul tarbimiskaja- ja paindlikusteenuste eest arveldamisel. Muudatusega võimaldatakse topelt maksustamise vähendamist ka energiasalvestusüksustele, mille salvestatud elektrienergia mõõdetakse spetsiaalse mõõtevahendiga.*

**Riigikogu liige Mario Kadastik**

Juhtivkomisjon: ARVESTADA SISULISELT (vt muudatusettepanekut nr 5)

**4.** Muuta eelnõu § 1 punktis 11 sätestatud elektrituruseaduse § 42lõige 3 ja sõnastada see järgmiselt:

„**11)** paragrahvi 42 lõiget 3 täiendatakse punktidega 8 ja 9 järgmises sõnastuses:

“8) elektrisüsteemi saartalitlusvõime tagamise tehnilised nõuded;

9) tarbimiskajas osalemise tingimustega seotud õigused ja kohustused.”;“.

***Selgitus:*** *Sätet täpsustatakse konkreetsema volitusnormiga, mille kohaselt lisatakse tarbimiskajas osalemise tingimustega seotud õigused ja kohustused elektrituru toimimise võrgueeskirja.*

**Majanduskomisjon**

Juhtivkomisjon: ARVESTADA TÄIELIKULT

**5.** Teha eelnõus järgmised muudatused:

**5.1.** Täiendada eelnõu § 1 uue punktiga 12, muutes vastavalt järgmiste punktide numeratsiooni, järgmises sõnastuses:

„**12)** paragrahvi 42 lõiget 3 täiendatakse punktiga 10 järgmises sõnastuses:

„10) spetsiaalsele mõõtevahendile kohaldatavad andmete valideerimise nõuded ning tehnilised ja metroloogianõuded.“;“.

**5.2.** Täiendada eelnõu § 1 uue punktiga 13 (uues numeratsioonis punktiga 14), muutes vastavalt järgmiste punktide numeratsiooni, järgmises sõnastuses:

„**14)** paragrahvi 421 lõiget 3 täiendatakse punktiga 41 järgmises sõnastuses:

„41) spetsiaalse mõõtevahendiga mõõdetud mõõteandmed vastavalt käesoleva seaduse § 592 lõike 10 punktile 4;“;“.

**5.3.** Täiendada eelnõu § punktis 18 (uues numeratsioonis punktis 20) sätestatud elektrituruseaduse § 592 lõiget 10 punktiga 4 järgmises sõnastuses:

„4) energiasalvestusüksuse poolt elektrivõrgust võetud ja elektrivõrku tagasi antud elektrienergia on mõõdetud spetsiaalse mõõtevahendiga, energiasalvestusüksus osutab võrguettevõtjale käesoleva seaduse §-s 662 nimetatud paindlikkusteenust või komisjoni määruse (EL) 2017/2195 artikli 2 punktis 3 nimetatud tasakaalustamisteenust ning spetsiaalse mõõtevahendiga mõõdetud mõõteandmed on edastatud käesoleva seaduse §-s 421 nimetatud andmevahetusplatvormile.“;“.

**5.4.** Täiendada eelnõu § 1 uue punktiga 30 (uues numeratsioonis punktiga 32), muutes vastavalt järgmiste punktide numeratsiooni, järgmises sõnastuses:

„**32)** paragrahvi 67 täiendatakse lõikega 9 järgmises sõnastuses:

„(9) Spetsiaalse mõõtevahendi omanik tagab spetsiaalse mõõtevahendi vastavuse seaduses sätestatud nõuetele.“;“.

**5.5.** Muuta eelnõu § 1 punktis 31 (uues numeratsioonis punktis 34) sätestatud elektrituruseaduse § 71 lõikes 101 number „3“ numbriga „4“.

***Selgitus:*** *Seoses ministeeriumi poolt esitatud täiendavate ettepanekutega muutub numeratsioon ning osaliselt ka viidatud sätted. Seetõttu esitatakse ME-s nr 4 spetsiaalset mõõtevahendit puudutavad ettepanekud kohendatud sõnastuses.*

*Ettepanekus 5.4. toodud säte tagab, et spetsiaalse mõõtevahendi omanik võimaldab kontrolli spetsiaalsele mõõtevahendile.*

**Majanduskomisjon**

Juhtivkomisjon: ARVESTADA TÄIELIKULT

**6.** Muuta eelnõu § 1 punktis 13 (uues numeratsioonis punktis 15) sätestatud elektrituruseaduse § 426 lõike 2 punkti 1 ja sõnastada see järgmiselt:

„1) kaetud vajalikud muutuv- ja tegevuskulud, võttes arvesse tulu muust asjakohasest majandustegevusest;“;

***Selgitus:*** *Lisatakse muutuv- ja tegevuskulude juurde ka tulu ehk laekumised igasugusest muust asjakohasest majandustegevusest, näiteks tootmisüksuste puhul päev-ette elektriturult saadav tulu. Täpsustuse eesmärk on välistada ristsubsideerimine ja ülekompenseerimise risk. Seda näiteks olukorras, kus operaatoril on õnnestunud aasta jooksul teenida tootmisüksusega päev-ette elektriturult piisav tulu, mis võimaldab katta tootmisüksuse muutuv- ja tegevuskulud. Sellisel juhul ei ole saartalitluse valmisoleku teenuse pakkumine kui selline operaatori jaoks täiendav kulu, kuivõrd tootmisüksused on juba niikuinii töös.*

**Majanduskomisjon**

Juhtivkomisjon: ARVESTADA TÄIELIKULT

**7.** Eelnõu paragrahvi 1 punkti 13 muudetakse selliselt, et Elektrituruseaduse paragrahv 427 sõnastatakse järgmiselt:

**“§ 427. Saartalitlusvõime tagamise teenuse rahastamine**

1. Saartalitlusvõime tagamise teenust rahastab süsteemihaldur.”

***Põhjendus:*** *Me ei pea õigeks saartalitusvõime tagamise teenuse kulude panemist tarbijatele. Ka peaminister Kristen Michal on andnud Eesti elanikele ja ettevõtetele lubaduse, et maksufestival on läbi. Seega oleks õige ja õiglane, et saartalitlusvõime tagamise teenust rahastab süsteemihaldur.*

**Isamaa fraktsioon**

Juhtivkomisjon: JÄTTA ARVESTAMATA

**8.** Asendada eelnõu § 1 punktis 13 (uues numeratsioonis punktis 15) sätestatud elektrituruseaduse § 427 lõikes 3 tekstiosa „lõikes 2“ tekstiosaga „lõikes 1“;

***Selgitus:*** *Parandatakse viidet. Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**9.** Teha eelnõus järgmised muudatused:

**9.1.** Muuta eelnõu § 1 punktis 16 (uues numeratsioonis punktis 18) sätestatud elektrituruseaduse § 53lõige 7 ja sõnastada see järgmiselt:

„(7) Süsteemihaldur tagab käesoleva paragrahvi lõikes 6 nimetatud metoodikas, et energiasalvestusüksusele ei kohaldata topelt käesoleva seaduse § 531 lõikes 1 nimetatud tasakaalustamisvõimsuse kulu. \_\_\_\_\_“;

***Selgitus:*** *Süsteemihaldur Elering koostab ja Konkurentsiamet kinnitab bilansiteenuse hinna arvutamise ühtse metoodika, mis muuhulgas sisaldab tasakaalustamisvõimsuse kulude jaotamise reegleid. Seaduses konkreetse kulude jaotamise struktuuri kirjeldamine sekkub Eleringile ja Konkurentsiametile Komisjoni määrusega (EL) 2017/2195 antud pädevusse. Siiski tuleneb Euroopa Parlamendi ja nõukogu direktiivi (EL) 2019/944 artikkel 15 punktist 5 asjaolu, et liikmesriik tagab, et energiasalvestusüksuste suhtes ei kohaldata topelt tasusid, mistõttu sätestatakse see seaduses.*

**9.2.** Muuta eelnõu § 1 punktis 18 (uues numeratsioonis punktis 20) sätestatud elektrituruseaduse § 592 lõige 10 ja sõnastada see järgmiselt:

„(10) Salvestusperioodi vältel elektrivõrgust energiasalvestusüksusesse salvestatud elektrienergia eest samal perioodil elektrivõrku tagastatud elektrienergia koguse ulatuses käesolevas paragrahvis viidatud toetuste rahastamise kulu ei rakendu, kui on täidetud \_\_ vähemalt üks \_\_\_\_\_ järgmistest tingimustest:

1) energiasalvestusüksusele on käesoleva seaduse § 67 lõike 11 kohaselt rajatud täiendav mõõtepunkt;

2) mõõtepunkis, kus asub energiasalvestusüksus, puudub muu tarbimine kui energiasalvestusüksuse või elektrijaama omatarve ja energiasalvestusüksuse netovõimsus on vähemalt 50 protsenti mõõtepunkti tarbimissuunalisest läbilaskevõimsusest;

3) mõõtepunktis, kus asub energiasalvestusüksus, toimub üksnes elektrienergia salvestamine ja tarbimine.“;

***Selgitus:*** *Muudatus on tingitud eelnevas punktis tehtud muudatusest. Lõige 10 viitas § 53 lõike 7 punktides 1–3 nimetatud tingimustele, mis lõikest eemaldati ja tuleb seetõttu käesolevasse lõikesse tuua. Tegemist on tehnilise muudatusega.*

**9.3.** Asendada eelnõu § 1 punktis 31 (uues numeratsioonis punktis 34) sätestatud elektrituruseaduse § 71 lõikes 101 tekstiosa „§ 53 lõike 7“ tekstiosaga „§ 592 lõike 10“;

***Selgitus:*** *Muudatus on tingitud eelnevates punktides tehtud muudatusest. ELTS § 71 lõige 101 viitas § 53 lõike 7 punktides 1–3 nimetatud tingimustele, mis lõikest eemaldati ja viidi § 592 lõikesse 10. Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**10.** Muuta eelnõu § 1 punktis 17 (uues numeratsioonis punktis 19) sätestatud elektrituruseaduse § 531 lõikeid 3 ja 4 ning sõnastada need järgmiselt:

„(3) Tarbija ja tootja katavad \_\_\_\_\_ käesoleva seaduse § 53 lõikes 6 nimetatud metoodikaga \_\_\_\_\_ kehtestatud ulatuses tasakaalustamisvõimsuse kulu. Ulatuses, milles metoodika näeb ette tasakaalustamisvõimsuse kulu kogumise tarbijatelt ja tootjatelt, märgib avatud tarnija sama metoodika alusel arvutatud kulu suuruse elektrienergia eest esitataval arvel eraldi real, tähistades selle tasakaalustamisvõimsuse kuluna. Bilansihaldur teavitab avatud tarnijat tema bilansipiirkonnas olevatele tarbijatele ja tootjatele rakenduvast tasakaalustamisvõimsuse kulu suurusest.

(4) Bilansihaldur korraldab oma bilansipiirkonnas tasakaalustamisvõimsuse kulu arveldamise ja andmevahetuse vastavalt käesoleva seaduse § 53 lõikes 6 nimetatud metoodikale.“.

***Selgitus:*** *Muudetakse lõigete sõnastust täpsemaks, et oleks üheselt mõistetav asjaolu, et tasakaalustamisvõimsuse kulu puhul ei ole tegemist avalik-õigusliku tasuga, vaid tegemist on läbipaistvust ja õigusselgust suurendava regulatsiooniga, kui metoodika peaks kulude kogumise ette nägema tarbijatelt ja tootjatelt. Eelnõuga ei panda tarbijale ja tootjale kulu katmise kohustust. Ei muudeta algselt eelnõuga ettenähtud põhimõtteid, vaid üksnes muudetakse sõnastust selgemaks.*

*Komisjoni määruse (EL) 2017/2195, edaspidi EBGL[[1]](#footnote-1), järgi on tasakaalustamisvõimsuse kulu jaotamise otsustusõigus antud põhivõrguettevõtjale (Elering) ja regulaatorile (Konkurentsiamet). Seadusega ei tohi detailselt ette kirjutada, kuidas kulu jagada, sest see piiraks süsteemihalduri ja regulaatori pädevust, mis oleks vastuolus Euroopa Liidu õiguse ülimuslikkuse (nn esimuse) põhimõttega. Seadusega ei kehtestata tasakaalustamisvõimsuse kulu tasumise kohustust, selle suurust, ega muid kuluga seotud aspekte. Seadusega kirjeldatakse kulu kogumine tarbijalt ja tootjalt juhuks, kui ELTS § 53 lõikes 6 nimetatud metoodika seda ette näeb. Muudatus on vajalik õigusselguse loomiseks, et täpsustada ühel võimalikul juhul tasakaalustamisvõimsuse kuluga arveldamist turuosaliste ning tarbijate ja tootjate vahel. Tarbija ja tootja katavab tasakaalustamisvõimsuse kulu üksnes siis ja selles ulatuses, kuidas süsteemihalduri koostatud ja Konkurentsiameti kooskõlastatud metoodika seda ette näeb.*

*Bilansilepingust tulenev õigussuhe kehtib süsteemihalduri ja bilansihalduri vahel, samas kui avatud tarne lepingust tulenev õigussuhe on bilansihalduri ning avatud tarnija või turuosalise vahel. Mõlemad õigussuhted on võlaõiguslikud, ehk need kuuluvad eraõiguse alla, seda vaatamata asjaolule, et lepingute sõlmimise, tingimuste ja täitmisega seotud üksikküsimusi reguleerivad ELTS ja selle alusel vastu võetud õigusaktid, samuti asjakohased EL õigusaktid.*

*Eelnimetatud põhimõtted on kooskõlas ka kohtupraktikaga. Haldusasjas nr 3-20-180 kulude jaotamise täpse metoodika üle asusid nii Halduskohus kui Ringkonnakohus seisukohale, et bilansiteenuse hinna kujundamine (sh administratiivkulude jaotamine) on EBGL kohaselt põhivõrguettevõtja valik, mille põhjendatust kontrollib Konkurentsiamet.[[2]](#footnote-2) Kohtu hinnangul on kulude jaotamise olemus bilansiteenuse osutamise kulu katmine – Elering ei või seda teenust osutades ei kasumit teenida ega kahjumit kanda.[[3]](#footnote-3) Selline mudel on tüüpiline reguleeritud teenusele (sarnaselt nt võrgutasude põhimõttele), mitte riiklikule maksule ehk tegemist on sektorispetsiifilise korraldusega, mitte avalik-õigusliku maksuga PS § 113 mõttes.*

**Majanduskomisjon**

Juhtivkomisjon: ARVESTADA TÄIELIKULT

**11.** Muuta eelnõu § 1 punkt 22 (uues numeratsioonis punkt 24) ja sõnastada see järgmiselt:

„**24)** paragrahvi 66 lõike 10 \_\_\_\_\_ teine lause muudetakse ja sõnastatakse järgmiselt:

„Jaotusvõrguettevõtja, kellel on kohustus koostada käesoleva paragrahvi lõikes 8 nimetatud arengukava, esitab Konkurentsiametile ka arenduskohustuse täitmisega seotud investeerimisprojektide nimekirja, ajakava ja maksumuse.“;“.

***Selgitus:*** *Muudetakse paragrahvi 66 lõike 10 teist lauset nii, et juhul kui jaotusvõrguettevõtja on kohustatud esitama võrgu arengukava ning sealjuures täidab arenduskohustust, on ka jaotusvõrguettevõtjal nagu põhivõrguettevõtjal kohustus esitada Konkurentsiametile investeerimisprojektide nimekiri ja ajakava nende põhjendatuse hindamiseks.*

**Majanduskomisjon**

Juhtivkomisjon: ARVESTADA TÄIELIKULT

**12.** Muuta eelnõu § 1 punktis 27 (uues numeratsioonis punktis 29) sätestatud elektrituruseaduse § 67 lõige 11 ja sõnastada see järgmiselt:

„(11) Jaotusvõrguettevõtja rajab turuosalise taotluse alusel energiasalvestusüksusesse salvestusperioodi jooksul salvestatud elektrienergia koguse kindlaksmääramiseks \_\_\_\_\_ täiendava mõõtepunkti. Põhivõrguettevõtja annab turuosalise taotluse alusel turuosalisele tehnilised nõuded mõõtepunkti rajamiseks energiasalvestusüksuse paigaldises.“.

***Selgitus:*** *Muudatusega täpsustatakse, et põhivõrguettevõtja tingimuste alusel rajab põhivõrgus energiasalvestusüksuse mõõtepunkti turuosaline.*

**Majanduskomisjon**

Juhtivkomisjon: ARVESTADA TÄIELIKULT

**13.** Muuta eelnõu § 1 punkt 28 (uues numeratsioonis punkt 30) ja sõnastada see järgmiselt:

„**30)** paragrahvi 67 lõige 5 \_\_\_\_\_ tunnistatakse kehtetuks;“;

***Selgitus:*** *Tunnistatakse kehtetuks lõige, mis ei ole täna praktikas enam kasutusel. Lõike kohaselt esitab võrguettevõtja tarbimisandmed elektrimüüjale. Täna saadavad võrguettevõtjad tarbimisandmed andmevahetusplatvormile – neid andmeid kasutavad elektrimüüjad arveldamiseks. Elektrituru andmevahetust reguleerib ELTS 421 ja ELTS § 42 lõike 4 alusel kehtestatud elektrituru toimimise võrgueeskiri. Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**14.** Muuta eelnõu § 1 punkt 29 (uues numeratsioonis punkt 31) ja sõnastada see järgmiselt:

„**31)** paragrahvi 67 lõike 6 esimene lause \_\_\_\_\_ muudetakse ja sõnastatakse järgmiselt:

„Võrguettevõtja paigaldab turuosalise või sellele turuosalisele elektrienergiat müüva müüja taotluse alusel või omal algatusel oma teeninduspiirkonnas mõõtmiseks tehniliselt keerukama mõõteseadme, kui on turuosalisele ette nähtud käesolevas seaduses ja elektrisüsteemi toimimise võrgueeskirjas, ning teostab mõõtmist selle mõõteseadme abil.“;“;

***Selgitus:*** *Muudetakse muutmisvormel selgemaks. Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**15.** Teha eelnõus järgmised muudatused:

**15.1.** Muuta eelnõu § 1 punkt 35 (uues numeratsioonis punkt 38) ja sõnastada see järgmiselt:

**38)** paragrahvi 751 lõiget 1 täiendatakse punktidega 11–18 järgmises sõnastuses:

„11) \_\_\_\_\_ müüja nimi ja kontaktandmed;

12) arveldusperioodil tarbitud elektrienergia kogus, tasutav summa ja selle jaotus vähemalt käesoleva paragrahvi lõikes 21 nimetatud komponentideks;

13) arve maksmise tähtaeg;

14) tähtajalise fikseeritud elektrihinnaga lepingu korral \_\_\_\_\_ lepingu lõppemise kuupäev, kui see on kohaldatav;

15) arve esitamise aluseks oleva mõõtepunkti unikaalne identifikaator;

16) kui tarbija ja müüja vahelise lepingu järgi \_\_\_\_\_ elektrienergia hind muutub, siis teave hinna muutumise kohta koos muudatuse toimumise kuupäevaga;

17) viide Konkurentsiameti usaldusmärgisega võrdlemisvahendi veebilehele;

18) viide käesoleva seaduse § 421 lõikes 1 kirjeldatud andmevahetusplatvormi veebilehele;“;

***Selgitus:*** *Lõikes 11 ja 16 esitatud ettepanekud on tehnilised. Elektrituruseaduse § 751 lg 1 kohaldub üksnes elektrimüüjale, kes müüb tarbijale kaupa (elektrit), mistõttu ei ole asjakohane rääkida teenuse osutajast ega teenuse hinnast. Lisaks tuleks § 751 lõike 1 punktis 14 kasutada väljendi „fikseeritud elektrileping“ asemel eelnõus toodud terminoloogiale vastavat mõistet „tähtajalise fikseeritud elektrihinnaga leping“. Lõikes 14 tehakse muudatus põhjusel, et direktiivist (EL) 2019/944 ei tulene liikmesriigile kohustust tagada, et arvel esitatakse fikseeritud elektrihinna kehtivusaeg, vaid lepingu lõppkuupäev, kui see on kohaldatav. Kuigi praktikas on nimetatud tähtajad sageli kattuvad, ei ole siiski tegemist samade andmetega. Kui lepingu lõppkuupäev on ilmselt müüjate kliendihaldussüsteemides eraldi andmeväljal ja seega selle arvel kuvamine on tõenäoliselt suuremate kulutusteta võimalik, siis hinna kehtivusaja arvele kuvamiseks võib olla vaja teha kulukaid infosüsteemide arendustöid. Igasuguse täiendava nõude kehtestamisel tuleb kaaluda selle mõju ettevõtjate halduskoormusele, seda eriti nõuete puhul, mis ei tulene direktiivist.*

**15.2.** Muuta eelnõu § 1 punktis 36 (uues numeratsioonis punktis 40) sätestatud elektrituruseaduse § 751 lõige 21 ja sõnastada see järgmiselt:

„(21) Tarbijale esitataval arvel tuleb eraldi esitada \_\_\_\_\_ elektrienergia hind, võrgutasud \_\_\_\_\_ ning lisanduvad tasud, maksud ja lõivud vastavalt mõistetele, mis on sätestatud Euroopa Parlamendi ja nõukogu määruses (EL) 2016/1952, mis käsitleb Euroopa maagaasi- ja elektrihinnastatistikat ning millega tunnistatakse kehtetuks direktiiv 2008/92/EÜ (ELT L 311, 17.11.2016, lk 1–12).“.

***Selgitus:*** *Direktiivi (EL) 2019/944 lisa 1 punkti 3 kohaselt koosneb tarbijahind kolmest komponendist: a) energia- ja tarnekomponent, b) võrgukomponent (ülekandmine ja jaotamine) ning c) lisanduvad tasud, maksud ja lõivud. Eelnõu sõnastusest jääb aga ekslik mulje, justkui tuleks arvel eraldi välja tuua täiendav komponent „tarne“. On ebaselge, millised kulud tuleks sellise „tarne“ komponendis kajastada. Eksitav on ka eelnõu seletuskirjas antud muudatuse selgituses toodud väide, et „Eestis on kehtiv praktika eristada arvel elektrienergia kogus, müügimarginaal ja kuutasu“. Praktikas esitatakse arvel eraldi elektrienergia hind ja kuutasu, kuid detailsemat müügihinna lahtikirjutust arvel ei esitada. Seda nii seetõttu, et kõikide hinnatüüpide puhul ei ole võimalik seda adekvaatselt teha, kui ka seetõttu, et hinnakujunduse näol on tegemist ärisaladusega. Ka Euroopa Parlamendi ja nõukogu määrusest (EL) 2016/1952 ei tulene nõuet energia ja tarnekomponenti tarbijale eraldi lahti kirjutada. Arvestades, et elektrituruseaduses kasutatakse energia ja tarnekomponendi tähenduses mõistet „elektrienergia hind“, oleks seaduse selguse huvides soovitav kasutada ka kõnealuses lisatavas sättes sama terminit. Ka ei ole elektrituruseaduses kasutusel terminit „võrgukulu tasu“, vaid „võrgutasud“.*

**15.3.** Muuta eelnõu § 1 punktis 39 (uues numeratsioonis punktis 43) sätestatud elektrituruseaduse § 87 lõike 11 punkt 1 ja sõnastada see järgmiselt:

„1) lepingu \_\_\_\_\_ muutmise ja lepingu ülesütlemise tingimused;“.

***Selgitus****: Erinevalt elektrituruseaduse § 87 lõikest 1 kohaldub lisatav lõige 11 üksnes elektrimüüjale, kes müüb tarbijale kaupa (elektrit), mistõttu ei ole asjakohane rääkida osutatavate teenuste tingimuste muutmisest.*

**15.4.** Asendada eelnõu § 1 punktis 44 (uues numeratsioonis punktis 48) muutmisvormelis sõna „esimest“ sõnaga „teist“.

***Selgitus:*** *Elektrituruseaduse § 89 lõike 4 esimene ja teine lause on omavahel seotud. Nende vahele täiendava lause lisamine katkestab ära olemasoleva loogilise seose. Tegemist on tehnilise muudatusega.*

**Majanduskomisjon**

Juhtivkomisjon: ARVESTADA TÄIELIKULT

**16.** Täiendada eelnõu § 1 uue punktiga 36 (uues numeratsioonis punktiga 39), muutes vastavalt järgnevate punktide numeratsiooni, järgmises sõnastuses:

„**39)** paragrahvi 751 täiendatakse lõikega 12 järgmises sõnastuses:

„(12) Võrguettevõtja ja elektrimüüja arveldavad tootja ning tarbijaga kauplemisperioodidel netomõõdetud elektrienergia koguste eest.“;“.

***Selgitus:*** *Muudatusega sätestatakse üheselt mõistetavalt, et elektrienergia arvestamisel arvete esitamiseks kasutatakse kauplemisperioodidel netomõõdetud andmeid. Muudatus hõlmab arveldamist elektrienergia, elektriaktsiisi, võrgutasude ja muude elektrienergia tarbimise alusel kogutavaid tasusid.*

**Majanduskomisjon**

Juhtivkomisjon: ARVESTADA TÄIELIKULT

**17.** Muuta eelnõu § 1 punktis 43 (uues numeratsioonis punktis 47) sätestatud elektrituruseaduse § 89 lõige 31 ja sõnastada see järgmiselt:

“(31) Müüja võib ühepoolselt muuta elektrilepingu ja agregeerimislepingu tingimusi, kui muutmise vajadus tuleneb õigusaktide muutmisest\_\_\_\_\_.”;

***Selgitus:*** *Muudatusega kustutatakse lõikest 31 sõnad „ja sellega kaasneb müüjale lepingu täitmise kulude oluline muutumine“. Õigusaktide muutmisest tulenevalt võib müüja elektrilepingu ja agregeerimislepingu tingimusi muuta olenemata sellest, kas lepingu täitmisega kaasneb kulude oluline muutumine. Õigusaktid võivad ette näha ka muudatusi, mille puhul müüja kulud ei muutu, kuid misjuhul peab müüja sellegipoolest lepingut muutma. Sarnaselt on elektroonilise side seaduse § 99 lõikes 1 sätestatud sideettevõtja ühepoolne lepingu tingimuste muutmine.*

**Majanduskomisjon**

Juhtivkomisjon: ARVESTADA TÄIELIKULT

**18.** täiendada eelnõu § 1 punktiga 49 (uue numeratsiooni kohaselt punkt 51 ja muutes järgnevat numeratsiooni), lisades elektrituruseaduse §-le 93 lõige 42 järgmises sõnastuses:

„(42) spetsiaalse mõõtevahendi mõõtetulemuste tõepärasuse ja jälgitavuse tõendamise üle teostab järelevalvet Tarbijakaitse ja Tehnilise Järelevalve Amet.“.

**Selgitus:**

*Lisame ELTS-i täpsustuse, mille kohaselt teostab spetsiaalse mõõtevahendi mõõtetulemuste jälgitavuse tõendamise ja tõepäraste mõõtetulemuste üle järelevalvet Tarbijakaitse ja Tehnilise Järelevalve Amet (TTJA).*

**Riigikogu liige Mario Kadastik**

Juhtivkomisjon: JÄTTA ARVESTAMATA

**Ettepanek ei kuulu hääletamisele vastavalt RKKTS § 106 lõikele 2.**

**19.** Täiendada eelnõu § 1 uue punktiga 55 (uue numeratsiooni kohaselt punktiga 59) järgmises sõnastuses:

„**59)** paragrahvi 1113 täiendatakse lõikega 22 järgmises sõnastuses:

„(22) Käesoleva seaduse § 591 lõike 2 punkti 8 kohaldatakse tootja väljamakse taotluse suhtes, mis on esitatud pärast 2025. aasta 1. septembrit.“;“.

***Selgitus:*** *Muudatusega**täiendatakse §-i 1113 lõikega 22, millega sätestatakse õigusselguse huvides, et toetuse väljamaksmisest keeldumise alust ei kohaldata väljamakse taotluste suhtes, mis on esitatud kuni 1. septembrini 2025. Keeldumise alus puudutab elektrienergia eest makstava toetuse väljamaksmist käitistele, mis toodavad elektrit jäätmete ja jääkide bioloogiliselt lagunevast osast ning tööstus- ja olmejäätmete bioloogiliselt lagunevatest komponentidest, kui*[*jäätmeseaduse § 1363 lõikes 2*](https://www.riigiteataja.ee/akt/j%C3%A4%C3%A4ts#para136b3)*sätestatud sihtarvude täitmine ei ole tõendatud sama paragrahvi lõike 4 alusel kehtestatud korra kohaselt.*

*Muudatus on vajalik, et tagada normi adressaatidele piisav üleminekuaeg seniselt õiguslikult regulatsioonilt uuele üleminekuks kooskõlas õiguskindluse ja õiguspärase ootuse põhimõtetega.*

*HÕNTE § 14 lg 4 sätestab, et seadust või selle sätet võib rakendada tagasiulatuvalt üksnes põhjendatud vajaduse korral, kui see toob kehtiva õiguse normidega võrreldes kaasa isiku õiguste laienemise, vabaduste suurenemise, kohustuste või vastutuse vähenemise või muu sellesarnase tagajärje või kui sellega ei rikuta õiguskindluse põhimõtet. Õiguskindluse põhimõtte rikkumise vältimiseks tuleb HÕNTE kohaselt kavandada varasemate suhete kohta asjakohased rakendus- ja üleminekusätted.*

*Kuigi ELTS § 591 lõike 2 punkti 8 osas ei olnud rakendussätet, mis näeks sõnaselgelt ette tagasiulatuva mõju olemasolevatele toetuskavadele, on säte siiski tekitanud ettevõtjates ebaselgust. Seepärast lisatakse käesolevaga õigusselguse huvides vajalik rakendussäte, mis toob selgemalt esile, et uut toetuse maksmisest keeldumise alust rakendatakse üksnes uutele toetuskavadele.*

*Ainus sättest puudutatud käitis on Iru jäätmepõletusjaam. Iru jäätmepõletuse ploki 2013. aastal kehtestatud 12-aastane toetuskava lõpeb 2. juulil 2025 ja toetust ei saa Enefit Green Iru jäätmepõletusjaama toodangu eest alates 3. juulist 2025. Taotlus toetuse saamiseks tuleb esitada Eleringile järgmise kuu nelja tööpäeva jooksul Eleringi portaalis, kuhu saab info sisse kanda eelmise kuu kohta. Reeglina esimesel kuupäeval andmeid esitada veel ei saa, sest mõõteandmed ei saabu kohe. Juhul kui mõõteandmetes või arvutustes on korrigeerimisi, siis need tehakse taotluse esitamise kuu sees. Sellest tulenevalt on rakenduskuupäevaks määratud 1. september 2025.*

**Majanduskomisjon**

Juhtivkomisjon: ARVESTADA TÄIELIKULT

**20.** Muuta eelnõu § 2 tekstiosa ja sõnastada see järgmiselt:

„(1) Käesoleva seaduse § 1 punkt 43 jõustub 2025. aasta 1. novembril.

(2) Käesoleva seaduse § 1 punktid 8, 9, 12, 14, 20, 29, 32, 34, 35, 56 ja 58 jõustuvad 2026. aasta 1. jaanuaril.

(3) Käesoleva seaduse § 1 punktid 13 ja 39 jõustuvad 2026. aasta 1. augustil.“

***Selgitus:*** *Jõustumissätet täiendatakse uue lõikega 1, mille kohaselt kehtestatakse lepingu kokkuvõtte esitamise kohustusele üleminekuaeg, et elektrimüüjad saaksid muudatuseks valmistuda. Antud ajaraam on Kliimaministeeriumi hinnangul piisav.*

*Kuna muudetakse kehtetuks elektrituruseaduse paragrahv 67 lõige 5 (vt ME nr 13) ja kauplemisperioodil netomõõtmisega seotud samasisuline muudatus tõstetakse uude punkti (paragrahvi 751 täiendatakse lõikega 12 ehk vt ME nr 16), siis võib neist esimene muudatus jõustada üldises korras ja paragrahvi 751 lg 12 jõustub 1. augustil 2026. Viimane ei saa jõustuda üldises korras, kuna kauplemiseprioodil netomõõtmine rakendub 1. augustist 2026 ehk ettevõtjatel ei ole varasemalt võimalik arveldada andmetega, mida veel ei koguta.*

*Paragrahvi 1113 täiendamine lõikega 21, mis näeb ette käesoleva seaduse § 71 lõikes 102 nimetatud tasude tagasiulatuvat võtmist, jõustub 1. jaanuaril 2026. aastal, kuna säte kohaldub salvestuse topeltmaksustamisele, mis samuti jõustub 1. jaanuaril 2026. Üldises korras jõustumise puhul puuduvad sätted, millele säte viitab.*

*Samuti tehakse muudatusi muutunud numeratsiooni valguses.*

**Majanduskomisjon**

Juhtivkomisjon: ARVESTADA TÄIELIKULT

Esitab majanduskomisjon 21.04.2025.

(kinnitatud digitaalselt)

Marek Reinaas

Majanduskomisjoni esimees

1. <https://eur-lex.europa.eu/legal-content/ET/TXT/HTML/?uri=CELEX:32017R2195> [↑](#footnote-ref-1)
2. TlnRKo 26.02.2021 nr 3-20-180, p 16: „*Seega isegi kui sisustada nappusel põhinevat hinnakujunduse funktsiooni selliselt, et see tähendab ebabilansist lähtuvat kulude jagamist bilansihaldurite vahel, ei tulene määrusest kohustust seda rakendada, vaid see on põhivõrguettevõtja valik, mille põhjendatust kontrollib Konkurentsiamet*.“ [↑](#footnote-ref-2)
3. TlnRKo 26.02.2021 nr 3-20-180, p 13 [↑](#footnote-ref-3)